Langt de fleste malkekøer skilles fra deres kalve kort efter kælvning, men koen er den bedste til at passe kalven, mener landmand fra Brønderslev

Hos øko-mælkeproducent Henrik Pedersen, Brønderslev, får kalvene lov til at gå sammen med køerne, til de er fire måneder gamle. Henrik har svært ved at forstå, at hans kolleger vil have besværet med at varme mælk og vaske skåle. - Mælken har jo den rette temperatur, hygiejniske kvalitet og kommer i en passende strøm, når den kommer direkte fra patten, argumenterer han. Selv bruger han mindre tid på at passe kalvene end gennemsnittet. Køerne går med kalvene halvdelen af dagen og bliver malket ved siden af. Enkelte kan ikke finde ud af at blive malket både af kalv og malkemaskine. Langt de fleste malkekøer skilles fra deres kalve kort efter kælvning. Økologisk mælkeproducent Henrik Pedersen mener, koen er den bedste til at passe kalven i de første måneder. Mælken har jo den rette temperatur, hygiejniske kvalitet og kommer i en passende strøm, når den kommer direkte fra patten Registreringer i 2013 viser, at kalvene strutter af vækst og velvære, og at der gennem fem år kun figurerer to døde kalve i statistikken. Den gode tilvækst i kalvenes første måneder betyder, at de i øvrigt meget rolige kvier er tidligt klar til løbning og kælver første gang, når de er 24 måneder gamle. Thorkild Nissen, tidligere kvægbrugskonsulent i Økologisk Landsforening, mener, mange vil kunne gøre Henrik Pedersen kunsten efter uden store investeringer. - Det vil løfte økologien med hensyn til produktion, miljø og dyrevelfærd, mener han.